**VEDTEKTER**

**For**

**Film & Kino**

**(Gjeldende fra Juni 2017)**

1. **Formål og oppgaver**

Film & Kino er en medlemsorganisasjon for kinobransjen og har som formål å være medlemmenes talerør og ivareta medlemmenes interesse innen film og kinodrift.

Film & Kino er et faglig og kulturpolitisk organ for medlemmene og skal gjennom støttetiltak kompetanseutvikling og konsulentbistand bidra til en positiv utvikling av kinovirksomheten.

1. **Medlemmer – medlemskapsforplikteleser**
   1. **Medlemskap**

Medlemskap er åpent for alle kinoer etter vedtak i styret eller politisk styringsorgan. Som kino regnes en kinobedrift som har hatt regelmessige offentlige visninger i løpet av siste år.

Søknader om medlemskap sendes Film & Kinos styre til avgjørelse.

* 1. **Utmelding**

Utmelding må skje skriftlig til Film & Kinos styre senest 3 måneder før medlemsårets slutt.

* 1. **Kontingent**

Kontingenten fastsettes av representantskapet. Kontingenten betales innen 31. mars i det året kontingenten gjelder.

Medlemmer som opptas i løpet av året, betaler minstekontingent ved innmeldelsen og eventuell restkontingent ved årets slutt.

1. **Representantskapsmøte**
   1. **Tidspunkt for innkalling**

Ordinært representantskap holdes hvert år innen utgangen av juni måned.

Medlemmene skal varsles om tidspunkt og sted for representantskapet innen utgangen av februar måned samme år.

Forslag til dagsorden og sakspapirer skal sendes ut senest 4 uker før representantskapsmøtet.

Saker som medlemmer ønsker fremmet på representantskapsmøtet, skal sendes styret innen utgangen av mars måned samme år.

* 1. **Representanter til representantskapet**

Medlemmer som er à jour med forfalt kontingent, kan sende representanter med stemmerett i forhold til siste år, således;

Minste representasjon for alle kinoer: 1 stemme (grunnstemme)

Deretter 1 stemme per begynte 50 000 besøk over 50 000 besøk (besøksstemme)

* 1. **Stemmerett med fullmakt**

Medlemmene kan stemme med fullmakter. Fullmakter skal være skriftlige og angi det stemmeantall fullmakten representerer.

* 1. **Møterett uten stemmerett**

Følgende har rett til å møte med tale- og forslagsrett, men uten stemmerett

* Styrets medlemmer
* Administrerende direktør
  1. **Dagsorden**

Representantskapsmøtet skal behandle følgende dagsorden:

1. Årsberetning fremlagt av styret
2. Regnskap med revisorberetning
3. Godkjennelse av budsjettet
4. Forslag fra medlemmer
5. Valg
6. Valg av revisor
   1. **Vedtak**

Alle vedtak fattes med alminnelig flertall dersom ikke annet er bestemt i vedtektene.

1. **Ekstraordinært representantskap**

Ekstraordinært representantskap innkalles når styret finner det nødvendig eller når det kreves av minst 20 % av medlemmene.

Innkalling skal skje med minst 3 ukers varsel.

Ekstraordinært representantskap kan bare behandle de saker som er oppført på den dagsorden som følger innkallingen.

For møterett og stemmerett gjelder de samme reglene som for ordinært representantskapsmøte.

1. **Styre**

Styrets medlemmer velges for en periode på 2 år. Leder og nestleder velges særskilt.

* 1. **Styrets sammensetning**

Organisasjonen skal ha et styre på 6, av disse kommer 5 fra kinobransjen. Av kinoens 5 representanter skal 2 representere uavhengige kinoer med årlig besøk under 100 000. De ansatte har en representant med fulle rettigheter i styret. Kinorepresentantene velges slik at 2 eller 3 kan byttes ut hvert år for å sikre kontinuitet i styret.

For hvert styremedlemmene velges et varamedlem, således:

5 varamedlemmer fra kinobransjen

1 varamedlem for de ansatte.

En representant fra de ansatte i Film & Kino velges av og blant de ansatte med fulle rettigheter. Regler og valg av de ansattes representant følges av forskrift om ansattes rett til representasjon, i Lov av-1997 -06-13-45 med ikrafttredelse 01.07 2014, 01.01 2015 Jmfr. Representasjonsforskriftens §1, § 7, 8 og § 9

* 1. **Styrets ansvar m.v.**

Styret har det overordnede ansvar for organisasjonens ledelse. Styrets leder og ett styremedlem tegner i felleskap organisasjonens firma. Styret ansetter administrerende direktør. Styret kan delegere sin ansettelsesmyndighet av annet personell til administrerende direktør.

* 1. **Styrets møter**

Styret holder møter så ofte styrets leder finner det nødvendig, eller når minst to styremedlemmer krevet det.

Styret er beslutningsdyktig når minst 4 styremedlemmer er til stede.

Ved stemmelikhet har styrets leder dobbeltstemme.

1. **Revisor**

Det skal velges en statsautorisert revisor

1. **Vedtektsendringer – oppløsning**
   1. **Vedtektsendringer**

Til vedtektsendring kreves 2/3 flertall av de avgitte stemmer.

* 1. **Oppløsning**

Vedtak om oppløsning av medlemsorganisasjonen Film & Kino kan bare fattes på ordinært representantskapsmøte, og krever 2/3 flertall av avgitte stemmer.